Kyss, klapp og skjenn: EU-presidenten til UKIP: – Det er siste gang dere applauderer her
Det var særdeles høy temperatur under dagens debatt i Europaparlamentet, som omhandlet britenes utmelding av Den europeiske union ( EU ). EU-kommisjonens president Jean-Claude Juncker var så vidt kommet i gang med sin brexit-tale, da EU-motstander Nigel Farage og andre UKIP-representanter begynte å applaudere og komme med lystige utbrudd. Det godtok ikke den vanligvis så godlynte Juncker: – Det er siste gang dere applauderer her, svarte Juncker og rettet en streng pekefinger mot UKIP-representantene. – Og til en viss grad, er jeg virkelig overrasket over at dere er her. Dere kjempet for exit, og det britiske folk stemte for utmelding, så hvorfor er dere her? parerte Juncker til applaus fra salen.EU-kommisjonens president leverte en symboltung brexit-tale i Europaparlamentet: Første halvdel av Junckers tale til EU-parlamentet var på fransk, andre halvdel på tysk. Bortsett fra utfallet mot UKIP, unnlot han å snakke engelsk. EU-politiker: Engelsk kan vrakes som offisielt språk– Vi må respektere det britiske folkets vilje, men dette har også noen konsekvenser. Jeg er trist etter folkeavstemningen i Storbritannia. Jeg skulle gjerne ha sett at Storbritannia hadde valgt å fortsatt være med oss, men de bestemte seg for noe annet. Statsministeren bør klargjøre for situasjonen snart, sier Juncker. – Jeg er trist fordi jeg er ingen robot, en byråkrat eller teknokrat. Jeg er et menneske og jeg er lei meg for resultatet av denne folkeavstemningen. VG-kommentar: I dag starter det bitre skilsmisseoppgjøret Disse datoene blir viktige: Her er brexit-kalenderenEU-president Juncker sier at Storbritannia nå må klargjøre sin posisjon. – Vi kan ikke tillate oss selv å trekke ut den usikre tiden. Det vil ikke finne sted noen hemmelige samtaler. Ingen notifikasjon, ingen forhandlinger. Han understreker at det er EU som sitter i førersetet. – Vi bestemmer dagsordenen og ikke de som vil forlate Den europeiske union. Den europeiske drøm går videre, og vi vil jobbe for den, konsekvent og med ny energi. Vi må se på den totale kontinentale legeme. Jeg høres kanskje gammeldags ut, men vi må ikke glemme EUs fødselsstund: Det var et europeisk fredsprosjekt. Dette er ikke tiden for oppstykkingen av Europa, sier Juncker. Les også: Cameron må forklare seg for EU-toppene - så kastes han på gangenHan sier videre at EU vil fortsette å utvide seg, og jobbe med å forbedre seg. – Vi trenger mindre byråkrati, og vi jobber for det. Europa må bli mer sosialt, og det vil det bli. – Til mitt siste åndedrag vil jeg kjempe for Europa – et forent Europa, sier Juncker. Hva nå, verden? Donald og Boris kan bli Knoll og Tott i internasjonal politikkUKIP-leder Nigel Farage sa til journalister i forkant av møtet i europaparlamentet at han ønsker å være gode venner og handelspartnere med de gjenværende EU-landene etter at Storbritannia har gått ut av unionen. – Vi vant krigen. Nå må vi vinne freden, sa Farage i Brussel ifølge TV-kanalen RTE. – Vi ønsker å være gode venner, gode naboer og gode handelspartnere, sa Farage. Han mener Storbritannia burde melde seg ut så raskt som mulig, men at prosessen burde foregå på vennlig vis. Da det var UKIP-lederens tur til å tale til Europaparlamentet, var ikke tonen like forsonlig: – Da jeg kom hit for første gang og sa at jeg ville kjempe for at Storbritannia skal ut av Den europeiske union, lo dere av meg. Dere ler ikke nå, og det er derfor dere er så sinte, sier Nigel Farage, mens han blir buet på av en rekke andre parlamentarikere.Parlamentspresident Martin Schultz bryter raskt inn og sier: – En stor kvalitet ved demokratiet er at man hører på dem man ikke deler mening med. Farage fortsetter med sin tale, som er et frontalangrep mot unionen og dets politikere. – Storbritannia kommer ikke til å være det siste medlemslandet som forlater Den europeiske union, fortsetter Farage, og får nok en bølge med unison buing over seg. Parlamentspresident Schultz griper inn igjen: – Med full forståelse for deres oppskjørtethet - dere oppfører dere nå som UKIP. Ikke kopier dem, sier han morskt. Nigel Farage avslutter syrlig: – UKIP pleier å kjempe mot etablissementet – nå er det etablissementet som kjemper mot UKIP, sier han før han setter seg, og setter opp et bredt glis mens buing høres i salen. Tro det eller ei: Britene googlet «Hva er EU» etter at de hadde stemt for brexit Skottene vil sikre sin EU-fremtid: Flertall for nytt valg om uavhengighet Snart sommerferie: Slik påvirker brexit ferieregningen dinDen franske nasjonalistlederen Marine Le Pen lovpriste resultatet av folkeavstemningen, da hun får taletid: – Avstemningen til våre britiske venner er den desidert viktigste historiske hendelsen på vårt kontinent siden Berlinmurens fall. Det er en seier for demokratiet. – Det er et signal om frihet sendt til hele verden, sier Nasjonal Front-lederen, som kaller det hele en vakker historie og en seier for folkets vilje. Les også: Slik splitter brexit StorbritanniaEU-kommisjonens president Jean-Claude Juncker avslutter debatten med å si at han i løpet av denne debatten har erfart det han allerede visste før denne debatten: – Man må ikke la nasjonen i nasjonalistenes hender. Nasjonene må respekteres, men nasjonalistene som ikke er patrioter må ikke respekteres, sier Juncker. – Jeg vil at vi drar ut de gode lærdommene fra hendelsene i uken som har gått. Vi må ikke blande alt, avslutter Juncker.
Først ga han UKIP-leder Nigel Farage en omfavnelse og kyss på kinnet. Deretter satte EU-presidenten skapet på plass overfor nasjonalistene.